NRK og Amedia sender TV-kamper hver eneste runde gjennom hele sesongen. Se de første utvalgte TV-kampene her.

Sist oppdatert: 25. feb 2020 Skrevet av: Toppfotball Kvinner

På bakgrunn av innføringen av den nye seriestrukturen i Toppserien, har Fotball Media reforhandlet avtalene med NRK og Amedia om medierettighetene for de tre neste årene. I løpet av 2020-sesongen sendes hele 26 TV-kamper fra Toppserien på NRK og Amedias sportsportal direktesport.no. Sistnevnte viser også de resterende kampene fra ligaen.

– Det er en fantastisk gledelig nyhet at Toppserien nå får TV-kamper hver eneste serierunde. Dette vil øke synligheten av idretten og spillerne våre, noe som er veldig viktig for oss. Vi er stolte av rollemodellene som spillerne våre er. Fra i år vil vi nå ut til et bredere publikum, i tillegg til at unge spillere rundt i landet nå får muligheten til å følge sine idoler, sier Hege Jørgensen, daglig leder i Toppfotball Kvinner.

– VM sist sommer var det endelige gjennombruddet for kvinnene, og vi ser at norske spillere vekker stor interesse hos de store, internasjonale klubbene. Det gjør både kvinnefotballen og landslaget interessant for et stadig større publikum, sier NRKs sportsredaktør Egil Sundvor.

Amedia har også lagt merke til økt oppmerksomhet for Toppserien når de går inn i sitt tredje år som rettighetshaver.

– I fjor hadde vi en sterk vekst i antall seere, og vi tror at interessen vokser ytterligere i 2020. Det er viktig for Amedia å følge den lokale fotballen tett, og vi ser frem til å ta fatt på et nytt år med Toppserien, sier Helge Birkelund, direktør for sportsutvikling i Amedia.

Les også: Treningskamper før 2020-sesongen

– Vi er veldig glade for denne avtalen og at NRK og Amedia ønsker å løfte frem Toppserien ytterligere med TV-kamper i hver serierunde. Oppmerksomheten rundt norsk kvinnefotball har økt de siste årene og en slik avtale vil bidra til enda større interesse. Det har klubbene virkelig fortjent, sier generalsekretær i NFF, Pål Bjerketvedt.

NRK har i samarbeid med Toppfotball Kvinner og Norges Fotballforbund berammet TV-kampene for Toppseriens ni første serierunder, samt runde 15.

Runde 1

Arna-Bjørnar – Røa, lørdag 21. mars kl. 14.00

Klepp – Rosenborg, lørdag 21. mars kl. 15.00

Kolbotn – Avaldsnes, lørdag 21. mars kl. 15.00

LSK Kvinner – Sandviken, lørdag 21. mars kl. 16.00

Vålerenga – Lyn, mandag 23. mars kl. 18.00. Sendestart kl. 17.50 på NRK1/2

Runde 2

Lyn – Klepp, lørdag 28. mars kl. 14.00

Røa – Vålerenga, lørdag 28. mars kl. 15.00

Sandviken – Avaldsnes, lørdag 28. mars kl. 15.00

Rosenborg – Arna-Bjørnar, søndag 29. mars kl. 15.00

LSK Kvinner – Kolbotn, mandag 30. mars kl. 18.00. Sendestart kl. 17.50 på NRK1/2

Runde 3

Arna-Bjørnar – Vålerenga, lørdag 4. april kl. 13.30

Rosenborg – Røa, lørdag 4. april kl. 14.00

Avaldsnes – LSK Kvinner, lørdag 4. april kl. 15.00

Kolbotn – Lyn, lørdag 4. april kl. 15.00

Klepp – Sandviken, lørdag 4. april kl. 17.00. Sendestart kl. 16.45 på NRK1

Les også: Overganger i Toppserien og 1. divisjon før 2020-sesongen

Runde 4

Lyn – Avaldsnes, lørdag 18. april kl. 13.00

Sandviken – Kolbotn, lørdag 18. april kl. 14.00

LSK Kvinner – Arna-Bjørnar, lørdag 18. april kl. 15.00

Røa – Klepp, lørdag 18. april kl. 15.00

Vålerenga – Rosenborg, søndag 19. april kl. 17.00. Sendestart kl. 16.45 på NRK1

Runde 5

Arna-Bjørnar – Lyn, lørdag 25. april kl. 14.00

Kolbotn – Røa, lørdag 25. april kl. 15.00

Avaldsnes – Vålerenga, søndag 26. april kl. 14.00

Rosenborg – Sandviken, søndag 26. april kl. 14.00

Klepp – LSK Kvinner, søndag 26. april kl. 17.00. Sendestart kl. 16.45 på NRK1

Runde 6

Arna-Bjørnar – Kolbotn, lørdag 2. mai kl. 14.00

Lyn – Sandviken, lørdag 2. mai kl. 14.00

LSK Kvinner – Rosenborg, lørdag 2. mai kl. 15.00

Røa – Avaldsnes, lørdag 2. mai kl. 15.00

Vålerenga – Klepp, søndag 3. mai kl. 17.00. Sendestart kl. 16.45 på NRK1

Runde 7

Lyn – LSK Kvinner, lørdag 9. mai kl. 14.00

Avaldsnes – Rosenborg, lørdag 9. mai kl. 15.00

Klepp – Arna-Bjørnar, lørdag 9. mai kl. 15.00

Kolbotn – Vålerenga, lørdag 9. mai kl. 15.00

Sandviken – Røa, søndag 10. mai kl. 17.00 Sendestart kl. 16.45 på NRK1

Les også: Alt du trenger å vite om terminlisten og endringene i seriesystemet

Runde 8

Rosenborg – Kolbotn, fredag 15. mai kl. 17.00

Klepp – Avaldsnes, fredag 15. mai kl. 18.00

Røa – Lyn, fredag 15. mai kl. 18.00

Vålerenga – LSK Kvinner, fredag 15. mai kl. 20.00. Sendestart kl. 19.30 på NRK2

Arna-Bjørnar – Sandviken, lørdag 16. mai kl. 14.00

Runde 9

Sandviken – Vålerenga, fredag 22. mai kl. 18.00

Lyn – Rosenborg, lørdag 23. mai kl. 14.00

Avaldsnes – Arna-Bjørnar, lørdag 23. mai kl. 16.00

LSK Kvinner – Røa, lørdag 23. mai kl. 17.o0. Sendestart kl. 16.45 på NRK1

Kolbotn – Klepp, søndag 24. mai kl. 15.00

Runde 15

Kolbotn – Sandviken, lørdag 11. juli kl. 14.00

LSK Kvinner – Avaldsnes, lørdag 11. juli kl. 17.00. Sendestart kl. 16.45 på NRK1

Arna-Bjørnar – Rosenborg, søndag 12. juli kl. 14.00

Lyn – Røa, søndag 12. juli kl. 14.00

Klepp – Vålerenga, søndag 12. juli kl. 15.00

TV-kampene for de resterende rundene i grunnspillet (runde 10-14 og 16-18) berammes etter 3. serierunde.

Resten av terminlisten for grunnspillet i Toppserien 2020 finner du her.